laion/Wikipedia-Exotic huggingface dataset:
দুর্গা সোব

দুর্গা সোব (নেপালি ভাষায় सहसंयोजक सोब; জন্ম ৩ জুলাই, ১৯৬৬) হলেন একজন নেপালি নারীবাদী কর্মী। তিনি দলিত হিসাবেও চিহ্নিত হন। তিনি নারীবাদী দলিত সংস্থার (ফেমিনিস্ট দলিত আর্গানাইজেশন, সংক্ষেপে ফেডো) প্রতিষ্ঠাতা। তিনি ও তার প্রতিষ্ঠানটি নেপালে মানবাধিকার নিয়ে কাজ করছেন। দুর্গা সোব ১৯৬৬ সালের ৩ জুলাই জন্মগ্রহণ করেছিলেন। তিনি পশ্চিম নেপালের শিলগডিতে বড় হয়েছিলেন। দলিত গোষ্ঠীর হওয়ার কারণে তিনি সেখানে বৈষম্যের মুখোমুখি হয়েছিলেন। তার বাবা ছিলেন একজন বহুগামী, তিনি দুটি বিয়ে করেছিলেন এবং সোব ছাড়াও তার বেশ কয়েকটি সন্তান ছিল। তবে তার ভাইবোনদের অনেকেই শৈশবেই মারা গিয়েছিল। সোবকে পড়াশোনা করানোর জন্য তার বড় ভাই তার বাবা-মাকে রাজি করেছিলেন, তিনি সেই ভাইয়ের সাথেই স্কুলে যেতেন। পরবর্তীতে তিনি আশেপাশের মেয়েদেরকে পড়াশোনা শিখতে ও শিখাতে সাহায্য করেছিলেন। "देशको समृद्धिका लागि उत्पादन र आर्थिक विकासमा जोड दिनु पर्छ :सहसंयोजक सोब"। Hetauda Khabar (নেপালী ভাষায়)। সংগ্রহের তারিখ ২০১৮-০৮-২৭। [স্থায়ীভাবে অকার্যকর সংযোগ] "Interview with Durga Sob" (পিডিএফ)। Liverpool John Moores University। সংগ্রহের তারিখ ২৭ আগস্ট ২০১৮।  "Durga Sob: Nepal's trailblazing Dalit feminist"। New Internationalist (ইংরেজি ভাষায়)। ২০১০-০৫-০১। সংগ্রহের তারিখ ২০১৮-০৮-২৭।  Stalleland, Asle (২৯ সেপ্টেম্বর ২০১৪)। "Kjemper for dalitkvinners rettigheter i Nepal"। Dalit Solidarity Network Norway (নরওয়েজীয় ভাষায়)। ৩১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৭।  সাক্ষাৎকার (২০১৮) দুর্গা সোবের সাথে রাইজ অ্যান্ড শাইন ইন্টারভিউ ০৪ জুন (নেপালি ভাষায় ২০১৬ সালের একটি ভিডিও)
পোল লঁজ্যভাঁ

পোল লঁজ্যভাঁ (ফরাসি: Paul Langevin; ২৩শে জানুয়ারি ১৮৭২ – ১৯শে ডিসেম্বর ১৯৪৬) একজন ফরাসি পদার্থবিজ্ঞানী ছিলেন। তিনি ১৮৭২ সালে ফ্রান্সের রাজধানী প্যারিসে জন্মগ্রহণ করেন। সেখানে বিজ্ঞান বিষয়ে উচ্চশিক্ষা সম্পন্ন করে তিনি ইংল্যান্ডের ক্যামব্রিজ বিশ্ববিদ্যালয়ের ক্যাভেনডিশ গবেষণাগারে জে জে টমসনের অধীনে গবেষণা করতে যান। সেখান থেকে ফেরত এসে তিনি প্যারিসের সর্বন বিশ্ববিদ্যালয়ে যোগ দেন এবং ১৯০২ সালে পদার্থবিজ্ঞানে ডক্টরেট উপাধি লাভ করেন। নোবেল পুরস্কার বিজয়ী পিয়ের ক্যুরি ছিলেন তাঁর ডক্টরাল উপদেষ্টা। পিয়ের ক্যুরির মৃত্যুর পরে তিনি বিধবা মারি ক্যুরির সঙ্গী ছিলেন। ১৯০৪ সালে তিনি কোলেজ দ্য ফ্রঁসে পদার্থবিজ্ঞানের অধ্যাপক হিসেবে যোগদান করেন। ১৯২৬ সালে তিনি প্যারিস নগরীর শিল্প পদার্থবিজ্ঞান ও রসায়ন উচ্চশিক্ষা প্রতিষ্ঠানের (একল স্যুপেরিয়র দ্য ফিজিক এ দ্য শিমি আঁদ্যুস্ত্রিয়েল দ্য লা ভিল দ্য পারি, École supérieure de physique et de chimie industrielles de la Ville de Paris) পরিচালক পদে নিযুক্তি পান। ১৯৩৪ সালে তাঁকে বিজ্ঞান অ্যাকাডেমির সদস্যপদে নির্বাচিত করা হয়। লঁজ্যভাঁ চৌম্বকত্বের উপরে তাঁর গবেষণাকর্মের জন্য সবচেয়ে বেশি স্মরণীয়। তিনি লঁজ্যভাঁ গতিবিজ্ঞান ও লঁজ্যভাঁ সমীকরণের সৃষ্টিকর্তা। এছাড়া ১ম বিশ্বযুদ্ধের শেষদিকে ১৯১৬-১৭ সালে তিনি (কোঁস্তঁতাঁ শিলভস্কি'র সাথে) পিয়ের ক্যুরি-র গবেষণাকর্মের উপর ভিত্তি করে অতিশাব্দিক প্রতিধ্বনিভিত্তিক অবস্থান নির্ণয় কৌশল ব্যবহার করে ডুবোজাহাজ খুঁজে বের করার একটি পদ্ধতি বের করেন। তিনি ফ্রান্সে আলবের্ট আইনষ্টাইনের তত্ত্বগুলি প্রচার ও প্রসারে সাহায্য করেন। ১৯৩০-এর দশকে ফ্রান্সের ভিশি সরকার তাঁকে ফাশিবাদের বিরুদ্ধচারিতা করার অপরাধে গ্রেপ্তার করে। তিনি দ্বিতীয় বিশ্বযুদ্ধের প্রায় পুরোটা সময় নিজগৃহে বন্দীদশায় অতিবাহিত করেন। ১৯৪৪ থেকে ১৯৪৬ সাল পর্যন্ত তিনি মানবাধিকার লিগের সভাপতি ছিলেন; এসময় তিনি সাম্যবাদী দলে যোগদান করেন। ১৯৪৬ সালের ১৯শে ডিসেম্বর তারিখে ৭৪ বছর বয়সে তিনি মৃত্যুবরণ করেন। প্যারিসের পঁতেওঁ সমাধিমন্দিরে তাঁর সমাধিটি অবস্থিত। Joliot, F. (১৯৫১)। "Paul Langevin. 1872–1946"। Obituary Notices of Fellows of the Royal Society। 7 (20): 405–426। জেস্টোর 769027। ডিওআই:10.1098/rsbm.1951.0009 ।
দানিয়েল গোমেস আলকোন

দানিয়েল গোমেস আলকোন (স্পেনীয়: Dani Gómez; জন্ম: ৩০ জুলাই ১৯৯৮; দানি গোমেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব লেবান্তে এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন। ২০০৩–০৪ মৌসুমে, স্পেনীয় ফুটবল ক্লাব এস্তুদিয়ান্তেস আলকোরকোনের যুব পর্যায়ের হয়ে খেলার মাধ্যমে গোমেস ফুটবল জগতে প্রবেশ করেছেন এবং পরবর্তীকালে আলকোরকোন এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব রিয়াল মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ বি-এর হয়ে তিনি ৫২ ম্যাচে ১৬টি গোল করেছেন। মাঝে ২০১৯–২০ মৌসুমে তিনি ধারে তেনেরিফেতে যোগদান করেছেন। ২০২০–২১ মৌসুমে, তিনি প্রায় ২.৫ মিলিয়ন ইউরোর বিনিময়ে রিয়াল মাদ্রিদ বি হতে লেবান্তেতে যোগদান করেছেন। ২০১৬ সালে, গোমেস স্পেন অনূর্ধ্ব-২৩ দলের হয়ে স্পেনের বয়সভিত্তিক পর্যায়ে অভিষেক করেছিলেন। দানিয়েল গোমেস আলকোন ১৯৯৮ সালের ৩০শে জুলাই তারিখে স্পেনের আলকোরকোনে জন্মগ্রহণ করেছেন এবং সেখানেই তার শৈশব অতিবাহিত করেছেন। গোমেস স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০১৭ সালের ২২শে মার্চ তারিখে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের এলিট পর্বে বেলারুশ অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন। "Official Announcement: Dani Gómez"। realmadrid.com। ৩১ জুলাই ২০২০। সংগ্রহের তারিখ ৩১ জুলাই ২০২০।  "Spain vs Belarus"। উয়েফা (ইংরেজি ভাষায়)। ২২ মার্চ ২০১৭। সংগ্রহের তারিখ ২৯ মার্চ ২০২১।  সকারওয়েতে দানিয়েল গোমেস আলকোন (ইংরেজি) সকারবেসে দানিয়েল গোমেস আলকোন (ইংরেজি) বিডিফুটবলে দানিয়েল গোমেস আলকোন (ইংরেজি) ওয়ার্ল্ডফুটবল.নেটে দানিয়েল গোমেস আলকোন (ইংরেজি) ইএসপিএন এফসিতে দানিয়েল গোমেস আলকোন (ইংরেজি)
বনিতা শর্মা

বনিতা শর্মা হলেন নেপালের একজন স্বাস্থ্য ও পুষ্টিকর্মী। তিনি সমাজ সংস্কারক ও উদ্ভাবকদের নিয়ে সোশ্যাল চেঞ্জমেকার্স অ্যান্ড ইনোভেটর্স নামে একটি সংগঠন পরিচালনা করেন। ২০১২ সালে তিনি বিবিসির ১০০ জন নারী-দের একজন হিসেবে অন্তর্ভুক্ত হয়েছিলেন। বনিতা শর্মা নেপালে জন্মগ্রহণ করেছিলেন এবং সেখানেই বড় হয়েছেন। তিনি পূর্বাঞ্চল বিশ্ববিদ্যালয় থেকে জনস্বাস্থ্যে স্নাতক (বিএ) এবং ত্রিভুবন বিশ্ববিদ্যালয় থেকে পুষ্টি বিষয়ে স্নাতকোত্তর ডিগ্রি অর্জন করেছেন। ২০১২ সালে তিনি বিবিসির ১০০ নারীর তালিকায় বনিতা শর্মার নাম ঘোষণা করা হয়েছিল। মেয়েদের শিক্ষার অধিকারের জন্য মালালা তহবিলের অংশ হিসাবে তিনি ইউনেস্কোর মহিলা চ্যাম্পিয়ন নির্বাচিত হয়েছেন। ওয়ান ইয়ং ওয়ার্ল্ড উপস্থাপিত লিড ২০৩০ চ্যালেঞ্জে-এর জিরো হাঙ্গার বিভাগে তিনি ৫০,০০০ ডলার পুরস্কার জিতেছেন। ২০২০ সালে তিনি বিল ও মেলিন্ডা গেটস ফাউন্ডেশন থেকে গোলকিপার গ্লোবাল গোল্স প্রোগ্রেস পুরস্কার পেয়েছেন। "Accelerating mission nutrition, Bonita Sharma"। TNM। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "Bonita Sharma : BBC's Top 100 Women From Nepal"। Nepali Trends। ১৮ অক্টোবর ২০১৯। ৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  Rijal, Ajita। "The Rising Nepal: Bonita, latest inspiration to Nepali youth"। The Rising Nepal। ৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "BBC 100 Women 2019: Who is on the list?"। BBC News। ১৬ অক্টোবর ২০১৯। সংগ্রহের তারিখ ৮ সেপ্টেম্বর ২০২০। In a bid to tackle child deaths to malnutrition, she designed Nutribeads, a bracelet for new mums with different coloured beads to remind them what to feed their babies.  "Bonita, a young change-maker inspires girls and women in Nepal through education"। UNESCO (ইংরেজি ভাষায়)। ২৩ জানুয়ারি ২০১৯। ১১ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "We Are Goalkeepers"। www.gatesfoundation.org। সংগ্রহের তারিখ ২০২০-১০-০৫।  "2 OYW Ambassadors named Goalkeepers Award Winners"। www.oneyoungworld.com (ইংরেজি ভাষায়)। সংগ্রহের তারিখ ২০২০-১০-০৫।
সঙ্গীতা মগর

সঙ্গীতা মগর (নেপালি: संगीता मगर) হলেন অ্যাসিড হামলার শিকার একজন নেপালি নারী। হামলার শিকার হয়েও বেঁচে যাওয়ার পরে তিনি ভুক্তভোগীদের অধিকার আদায়ের জন্য একজন সক্রিয়কর্মী হিসেবে কাজ শুরু করেছিলেন। তাঁর বয়স যখন ১৬ বছর তখন তিনি এবং তাঁর এক বান্ধবীর উপর এই আক্রমণ করা হয়েছিল, তবে এতদসত্ত্বেও তিনি হামলার মাত্র ২৫ দিন পরেই তার এসএলসি পরীক্ষা দিয়েছিলেন। পরবর্তীকালে তিনি এই ধরনের আক্রমণের শিকারদের পক্ষে এবং অ্যাসিডের অনিয়ন্ত্রিত বিক্রয় সম্পর্কিত আইন পরিবর্তন করতে লড়াই করেছিলেন। সঙ্গীতা মগর যখন ১৬ বছর বয়সের স্কুল ছাত্রী ছিলেন তখন কাঠমান্ডুর বসন্তপুরের শান্তি নিকুঞ্জ স্কুলে তাঁর উপর হামলা করা হয়েছিল, ওই মুহুর্তে তিনি এবং তাঁর বান্ধবী সীমা বসনেত মিলে এসএলসি পরীক্ষার প্রস্তুতি নিচ্ছিলেন। চার জন মুখোশধারী লোক জোরপূর্বক তাঁদের একটি কক্ষের ভিতর নিয়ে গিয়ে তাঁদের উপর অ্যাসিড ছড়িয়ে দেয়। হামলার পরে তিনি কাঠমান্ডু মেডিকেল কলেজের চিকিৎসার মধ্য দিয়ে গিয়েছিলেন এবং সীমা বসনেতকে বীর হাসপাতালে ভর্তি করা হয়েছিল। মগরের বাবা দ্য কাঠমান্ডু পোস্টকে বলেছেন, "শিক্ষকের ক্লাসে আসতে দেরি হওয়ায় আরও তিনটি মেয়ে এবং আমার মেয়ে নিজেরাই পড়াশোনা করছিল। আক্রমণকারীরা দরজা ভেঙে প্রবেশ করে এবং তাদের দিকে অ্যাসিড নিক্ষেপ করে।" চিকিৎসা চলাকালে তিনি খানিকটা আত্মহত্যাপ্রবণ হয়ে পড়েছিলেন। "The Acid Attack Survivor Who Fought to Change the Law"। World Bank Group। ২০১৮-১২-০৪। ২০১৯-০৪-১২ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।  "Acid attacker sentenced to 10 years in jail"। The Himalayan Times। ২০১৫-১২-২৩। ২০১৯-১২-১৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।  "2 school girls injured in Basantapur acid attack"। The Kathmandu Post (English ভাষায়)। ২০১৫-০২-২২। ২০১৮-১২-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯। উদ্ধৃতি শৈলী রক্ষণাবেক্ষণ: অচেনা ভাষা (link) Manandhar, Sanjog (২০১৮-১০-৩১)। "Meet the acid attack survivor who challenged Nepal's laws to help others like her"। The Kathmandu Post। ২০১৮-১১-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৯।
আপনি আপনি লাভ স্টোরি

আপনি আপনি লাভ স্টোরি (উর্দু: اپنی اپنی لَو سٹوری‎‎ ) ২০১৯ সালের একটি পাকিস্তানি প্রণয়ধর্মী হাস্যরসাত্মক টেলিভিশন চলচ্চিত্র যা ১৩ আগস্ট ২০১৯ এআরওয়াই ডিজিটাল এ প্রচারিত হয়। এটি পরিচালনা করেছেন কাশিফ সেলিম এবং ফ্লিম ফ্যাক্টোরির ব্যানারে চিত্রনাট্য লিখেছেন ফায়জা ইফতিখার। এতে মাহনূর বেলুচ, আইজাজ আসলাম, আজফার রেহমান, সাদফ কানওয়াল এবং শেহনাজ পারভেজ বিভিন্ন চরিত্রে অভিনয় করেছেন। গল্পটি যথাক্রমে সাদাফ কানওয়াল, আইজাজ আসলাম অভিনীত শানজি এবং উমরকে ঘিরে আবর্তিত হয়েছে। শানজি উমরের ভাতিজা এবং সে চায় তার চাচা বিয়ে করুক। উমর তার যৌবনে মাহনুর বেলুচ অভিনীত সিদ্রাকে ভালবাসতেন কিন্তু উভয়েই সে সময় বিয়ে করতে পারেননি। ভাগ্য অনেক বছরের বিরতির পর তাদের একত্রিত করে এবং এভাবেই একটি পুরানো প্রেমকাহিনী শুরু হয়। সিড্রা চরিত্রে মাহনূর বেলুচ উমর চরিত্রে আইজাজ আসলাম সমীরের ভূমিকায় আজফার রেহমান শানজে চরিত্রে সাদফ কানওয়াল সমীর খালা হিসাবে শেহনাজ পারভেজ রেহান চরিত্রে আইয়াজ সামু Haq, Irfan Ul (২০১৯-০৭-২৬)। "Mahnoor Baloch and Aijaz Aslam are reuniting for Apni Apni Love Story"। DAWN (ইংরেজি ভাষায়)। সংগ্রহের তারিখ ২০১৯-০৮-১৩।  Tribune.com.pk (২০১৯-০৭-২৭)। "Timeless Mahnoor Baloch set to make a comeback on small screen"। The Express Tribune (ইংরেজি ভাষায়)। সংগ্রহের তারিখ ২০১৯-০৮-১৩।  "Mahnoor Baloch returns to small screen after two years break"। The News International (ইংরেজি ভাষায়)। ২০১৯-০৭-২৬। সংগ্রহের তারিখ ২০১৯-০৮-১৩।  "Ever-gorgeous Mahnoor Baloch is back on TV screen after two years"। Dunya News। সংগ্রহের তারিখ ২০১৯-০৮-১৩।  Shirazi, Maria। "How to keep yourself entertained this Eid"। The News (ইংরেজি ভাষায়)। সংগ্রহের তারিখ ২০১৯-০৮-১৩।  PYT (২০১৯-০৮-০৪)। "THE GRAPEVINE"। DAWN.COM (ইংরেজি ভাষায়)। সংগ্রহের তারিখ ২০১৯-০৮-১৪।  "Mahnoor Baloch is returning to television screens with telefilm"। ARY News (ইংরেজি ভাষায়)। ২০১৯-০৭-২৭। সংগ্রহের তারিখ ২০১৯-০৮-১৪।
রিতা মাহাতো

রিতা মাহাতো হলেন একজন নেপালি নারী-অধিকার কর্মী। তিনি নারী পুনর্বাসন কেন্দ্রের (ডাব্লিউএআরসি) পক্ষে কাজ করেন এবং ২০১৪ সালে পার অ্যাঙ্গার পুরস্কার পেয়েছিলেন। রিতা মাহাতো মাত্র ১৪ বছর বয়সে জোরপূর্বক বিয়ে করতে বাধ্য হয়েছিলেন। বিয়ের এক বছর পরেই তার প্রথম সন্তানের জন্ম হয়েছিল এবং তার স্বামীর কাছ থেকে পারিবারিক সহিংসতার স্বীকার হয়েছিলেন। রিতা মাহাতো সিরাহা জেলার নারী পুনর্বাসন কেন্দ্রের (ডাব্লিউওএআরসি বা ওরেক) পক্ষে কাজ করেন। দলটি যৌন সহিংসতায় বেঁচে যাওয়া নারীদের সহায়তা করে থাকে। ২০০৭ সালের জুনে ধর্ষণ থেকে বেঁচে যাওয়া দু'জনকে সমর্থন করার কারণে স্থানীয় সম্প্রদায়ের কিছু লোক তাকে গুরুতর হুমকি দিয়েছিল। তিনি যে অফিসে কাজ করতেন সেখানে তাকে আক্রমণও করা হয়েছিল। এই ঘটনার পরে আন্তর্জাতিক মানবাধিকার ফেডারেশন, বিশ্ব নির্যাতন বিরোধী সংস্থা এবং অ্যামনেস্টি ইন্টারন্যাশনাল তাকে সহযোগিতা ও সমর্থন করেছিল। যৌন সহিংসতার বিরুদ্ধে সক্রিয়তার জন্য তিনি ২০১৪ সালে পার অ্যাঙ্গার পুরস্কার পেয়েছিলেন। "Mahato receives 'Per Anger Award' for defending rights of VAW victims"। Kathmandu Post (English ভাষায়)। ১৮ নভেম্বর ২০১৪। ৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০। উদ্ধৃতি শৈলী রক্ষণাবেক্ষণ: অচেনা ভাষা (link) United Nations High Commissioner for Refugees। "Nepal's government fails to protect women human rights activists"। Refworld (ইংরেজি ভাষায়)। ৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "Nepal: Act now for Rita Mahato"। www.amnesty.org (ইংরেজি ভাষায়)। ২৯ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।  "Nepal: Threats and acts of harassment against WOREC members / June 11, 2007 / Urgent Interventions / Human rights defenders / OMCT"। www.omct.org। ৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  "2014: Rita Mahato"। Forum för levande historia। ৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০২০।
অনুরাধা কোইরালা

অনুরাধা কোইরালা (জন্ম ১৪ এপ্রিল ১৯৪৯) হলেন একজন নেপালি সমাজকর্মী এবং “মৈতি নেপাল” নামক একটি অলাভজনক সংস্থার প্রতিষ্ঠাতা। সংস্থাটি যৌনদাসত্ব ও পাচারের শিকার নির্যাতিত নারীদের নিয়ে কাজ করে থাকে। ২০১৮ সালের ১৭ জুন নেপাল সরকার তাকে বাগমতী প্রদেশের ১ম গভর্নর হিসেবে নিয়োগ দিয়েছিল। তিনি ২০১৯ সালের ২৩শে নভেম্বর পর্যন্ত এই পদে অধিষ্ঠিত ছিলেন। ১৯৯৯ সালে সেরা সমাজকর্মী (নেপাল) পুরস্কার ১৯৯৯ সালে প্রবাল গোর্খা দক্ষিণ বাহু পদক (নেপাল ২০০২ সালে ত্রিশক্তিপট্ট পুরস্কার ২০০৬ সালে পিস অ্যাবে ফাউন্ডেশন থেকে কারেজ অব কনসেন্স পুরস্কার ২০০৭ সালে জার্মান ইউএনআইএফএম পুরস্কার। একই বছর সালে রানী সোফিয়া রৌপ্যপদক পুরস্কার। ক্যালিফোর্নিয়ার লস অ্যাঞ্জেলেসে তাকে সিএনএন হিরোস অ্যাওয়ার্ড ২০১০ প্রদান হয়েছিল। মঞ্চে ডেমি মুর এবং অ্যাশটন কুচার তাকে পরিচয় করিয়ে দিয়েছিলেন। ২০১৪ সালে তিনি মাদার তেরেসা পুরস্কারও পেয়েছিলেন। "President to administer oath of office to Province Chiefs at 4 pm today"। www.newspnp.com (ইংরেজি ভাষায়)। ১৯ জানুয়ারি ২০১৮। ২৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৮।  "Anuradha Koirala named CNN Hero of the Year 2010"। দ্য মানি টাইমস (ইংরেজি ভাষায়)। ২১ নভেম্বর ২০১০। ২৫ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১১।  "Anuradha wins CNN Heroes Award 2010"। CNN Edition। ২০১২-০৩-২৩।  "Anuradha wins CNN Heroes Award" (পিডিএফ)। ২০১২-০৩-২৩। ৩০ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মে ২০১১।  "Mother Teresa global awards for Anuradha Koirala, Amte"। Business Standard। সংগ্রহের তারিখ ১৪ ডিসেম্বর ২০১৪।  "Mother Teresa Memorial International Award for Social Justice held on Sunday"। dna। Diligent Media Corporation Ltd.। ১১ নভেম্বর ২০১৪। সংগ্রহের তারিখ ১৪ ডিসেম্বর ২০১৪।  মৈতি নেপাল পিস অ্যাবে ফাউন্ডেশন থেকে কারেজ অব কনসেন্স পুরস্কারপ্রাপ্তদের তালিকা সিএনএন হিরোস
সুরেশচন্দ্র সমাজপতি

সুরেশচন্দ্র সমাজপতি(ইংরেজি: Sureshchandra Samajpati) (৩০ মার্চ, ১৮৭০, ১৮ চৈত্র,১২৭৬ বঙ্গাব্দ - ১ জানুয়ারি, ১৯২১) ছিলেন ভারতীয় বাঙালি লেখক, সাহিত্য সমালোচক ও সম্পাদক।  সুরেশচন্দ্র সমাজপতির জন্ম বৃটিশ ভারতের অধুনা পশ্চিমবঙ্গের কলকাতায়। পিতা গোপালচন্দ্র ঘোষাল সমাজপতি এবং মাতা ঈশ্বরচন্দ্র বিদ্যাসাগরের জ্যেষ্ঠা কন্যা হেমলতা। সুরেশচন্দ্রের পৈতৃক নিবাস নদীয়া জেলার আঁশমালি গ্রামে। অল্প বয়সে পিতৃবিয়োগ হলে তিনি ও তার ভাই যতীশ মাতামহের গৃহে  প্রতিপালিত হন। শৈশবে মাতামহের কাছে গৃহে কাব্য, ছন্দ, অলঙ্কার ইত্যাদির সাথে বাংলা ও সংস্কৃতের শিক্ষা নেন।   সুরেশচন্দ্র পনেরো-ষোল বছর বয়সেই সাহিত্যচর্চা শুরু করেন। প্রধানত সাহিত্য সমালোচক ও সম্পাদকরূপে পরিচিতি লাভ করেন। 'সাহিত্য কল্পদ্রুম' মাসিক  পত্রিকার সপ্তম সংখ্যা (মাঘ ১২৯৬ বঙ্গাব্দ) থেকে তিনি  সম্পাদনা শুরু করেন। এই পত্রিকা এপ্রিল, ১৮৯০ (১২৯৭  বঙ্গাব্দ) হতে " সাহিত্য" নামে প্রকাশিত হয়  এবং এর  সম্পাদক হিসাবে সাহিত্যজগতে বিশেষ খ্যাতি অর্জন করেন। এই পত্রিকাকে আশ্রয় করে একটি শক্তিশালী লেখকগোষ্ঠী গড়ে ওঠে। তদানীন্তন লব্ধপ্রতিষ্ঠ প্রায় সকলের রচনাই পত্রিকায় স্থান পেত। সেজন্য  সুরেশচন্দ্র সমাজপতি সত্যই সাহিত্যজগতের সমাজপতি ছিলেন। তার দ্বারা সমালোচনা-সাহিত্য বহুল পরিমানে পুষ্ট হয়ছে। তিনি সাহিত্যিক সৃষ্টির কাজে যথেষ্ট প্রতিভার পরিচয় দিয়ে গেছেন। এই কারণে তিনি শুধু একজন সাহিত্যিক গণ্য না হয়ে যুগ-হিসাবে গণ্য হয়ে থাকেন। প্রখ্যাত সাংবাদিক ও সাহিত্যসেবী হেমেন্দ্রপ্রসাদ ঘোষ তার কাছে সাংবাদিকতার পাঠ নেন এবং দীর্ঘদিন দৈনিক, সাপ্তাহিক ও মাসিক বসুমতীর সম্পাদক ছিলেন। সুরেশচন্দ্র  'সাহিত্য' মাসিক পত্রিকা ছাড়াও আরো অনেক  পত্রিকা তিনি সম্পাদনা করেন।  সেগুলি হল- বসুমতী সন্ধ্যা নায়ক বাঙালি সুরেশচন্দ্র দীর্ঘদিন বঙ্গীয় সাহিত্য পরিষদের অন্যতম পরিচালক ছিলেন। স্বদেশী আন্দোলনের সময় বাগ্মী হিসাবেও তার যথেষ্ট খ্যাতি ছিল। তিনি তার বাংলা  ভাষণে কখনো ইংরাজী শব্দ ব্যবহার করতেন না। তার রচিত গ্রন্থগুলি হল- কল্কিপুরাণ (১৮৮৬) সাজি (১৯০০) রণভেরী (১৯১৫) ইউরোপের মহাসমর (১৯১৫) ছিন্নহস্ত (১৯১৫) "রণভেরী" হল আর্থার কোনান ডয়েলের To Arms এর এবং  " ইউরোপের মহাসমর" ডবলিউ  এল কোটনী ও জে এম কেনেডি প্রণীত  How the War Began  এর  বাংলা অনুবাদ। সম্পাদিত গ্রন্থগুলি হল - আগমনী (১৯১৯) কবিতাপাঠ (১৯২১) বঙ্কিমপ্রসঙ্গ (১৯২১) "বঙ্কিমপ্রসঙ্গ" ১৯২১ খ্রিস্টাব্দে  সুরেশচন্দ্রের মৃত্যুর পর প্রকাশিত হয়। এছাড়া তার রচনা বিভিন্ন মাসিক পত্রিকায় প্রকাশিত হয়েছে। সুরেশচন্দ্র সমাজপতি ১৯২১ খ্রিস্টাব্দের পয়লা জানুয়ারি প্রয়াত হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট,২০১৬, পৃষ্ঠা ৮২০, আইএসবিএন ৯৭৮-৮১-৭৯৫৫-১৩৫-৬ শিশিরকুমার দাশ  (২০১৯)। সাহিত্য সংসদ, কলকাতা। পৃষ্ঠা ২৩৩। আইএসবিএন 978-81-7955-007-9 |আইএসবিএন= এর মান পরীক্ষা করুন: checksum (সাহায্য)।  অজানা প্যারামিটার |  শিরোনাম= উপেক্ষা করা হয়েছে (সাহায্য); |শিরোনাম= অনুপস্থিত বা খালি (সাহায্য)
অঙ্গুর বাবা জোশি

অঙ্গুর বাবা জোশি (১৫ আগস্ট, ১৯৩২- ২০ জুন, ২০২০) ছিলেন একজন নেপালি সমাজকর্মী এবং নেপালের প্রথম নারী অধ্যক্ষ। তিনি ২০২০ সালে ৮০ বছর বয়সে নেপালের কাঠমান্ডুতে মৃত্যুবরণ করেছেন। তিনি নেপালের শিক্ষাব্যবস্থায় প্রগতিশীল ব্যক্তিত্ব হিসাবে বিশেষত শিক্ষানীতি এবং পরিকল্পনার পাশাপাশি শিক্ষায় নারীর ক্ষমতায়নে ভূমিকা রাখার জন্য সুপরিচিত। তিনি ১৯৩৩ সালে নেপালের দিল্লি বাজারে পিতম্বর প্রসাদ পান্থ এবং দীপ কুমারী পান্থ দম্পতির ঘরে জন্মগ্রহণ করেছিলেন। অধ্যাপক ড. বলরাম জোশির সাথে মাত্র ১১ বছর বয়সে তাকে বিয়ে দেওয়া। তবে বলরাম তখনো অধ্যাপক ছিলেন না বরং তিনিও ছিলেন মাত্র ১২ বছর বয়সী। কিরণ নামে তাদের একটি ছেলে এবং প্রভা ও জ্যোতি নামে দুটি মেয়ে রয়েছে। জগদম্বা পুরস্কর, ২০৭১ বিক্রমাব্দ গোর্খা দক্ষিণ বাহু, দ্বিতীয় শ্রেণি ত্রিশক্তি পট্ট, তৃতীয় শ্রেণি মহেন্দ্র বিদ্যা ভূষণ, প্রথম শ্রেণি Republica। "Renowned educationist Joshi passes away"। My Republica (ইংরেজি ভাষায়)। সংগ্রহের তারিখ ২০২০-০৬-২০।  "Educationist Angur Baba Joshi passes away"। Khabarhub (ইংরেজি ভাষায়)। ২০২০-০৬-২০। সংগ্রহের তারিখ ২০২০-০৬-২০।  Subba, Abhilasha (এপ্রিল ৪, ২০০৮)। "Selfless Life"। The Himalayan Times। Kathmandu। সংগ্রহের তারিখ ফেব্রুয়ারি ১৫, ২০১৮।  অঙ্গুর বাবা জোশি: সমাজসুধারআন্দোলনকো দিয়ো ওয়েব্যাক মেশিনে আর্কাইভকৃত ৫ মার্চ ২০১৬ তারিখে
ক্রিস্টিয়ান ডপলার

ক্রিস্টিয়ান ডপলার (/ˈdɒplər/ (জার্মান: [ˈdɔplɐ]; ২৯ নভেম্বর ১৮০৩ – ১৭ মার্চ ১৮৫৩) একজন অস্ট্রীয় গণিতবিদ ও পদার্থবিজ্ঞানী। তিনি ১৮০৩ সালে অস্ট্রিয়ার জালৎসবুর্গ নগরীতে একটি ধনাঢ্য পরিবারে জন্মগ্রহণ করেন। তিনি ভিয়েনা পলিটেকনিক ইনস্টিটিউটে গণিতশাস্ত্রে পড়াশোনা করেন। স্নাতকোত্তর পর্যায়ে তিনি পদার্থবিজ্ঞান ও জ্যোতির্বিজ্ঞান বিষয়ে গবেষণা করেন। উচ্চশিক্ষায়তনে স্থায়ী চাকরি নিশ্চিত করার পেছনে আমলাতান্ত্রিক জটিলতার উপরে ধৈর্য হারিয়ে তিনি প্রায় উচ্চশিক্ষায়তন ছেড়ে দিয়েছিলেন ও মার্কিন যুক্তরাষ্ট্রে অভিবাসী হতে উদ্যত হয়েছিলেন। কিন্তু শেষ পর্যন্ত তিনি প্রাগে গণিতের শিক্ষক হিসেবে চাকরি পান। ১৮৩৮ সালে তিনি প্রাগ পলিটেকনিকে অধ্যাপক হিসেবে চাকরি পান। সেখানে কাজ করার সময় তিনি বহুসংখ্যক গণিত ও পদার্থবিজ্ঞান বিষয়ক গবেষণাপত্র প্রকাশ করেন। এদের মধ্যে নক্ষত্রের বর্ণের উপরে একটি বিখ্যাত গবেষণাপত্র ও একটি ঘটনার জন্য তিনি স্মরণীয়, যার নাম দেওয়া হয় ডপলার ক্রিয়া। ১৮৪২ সালে প্রকাশিত বিখ্যাত গবেষণাপত্রটির শিরোনাম ছিল উ্যবার ডাস ফাব্রিগে লিখ্‌ট ডের ডপ্পেলষ্টের্নে (Über das fabrige Licht der Doppelsterne, "যুগ্মনক্ষত্রসমূহের বর্ণিল আলো সম্পর্কে")। ডপলার ক্রিয়া অনুসারে কোনও তরঙ্গের পর্যবেক্ষণকৃত কম্পাঙ্ক উৎস ও পর্যবেক্ষকের আপেক্ষিক দ্রুতির উপরে নির্ভরশীল। ডপলার এই ধারণাটি ব্যবহার করে যুগ্মনক্ষত্রগুলির বর্ণের ব্যাখ্যা প্রদান করেন। ১৮৪৯ সালে খ্যাতির সুবাদে তিনি ভিয়েনা বিশ্ববিদ্যালয়ে একটি গুরুত্বপূর্ণ পদ লাভ করেন। জীবনের বেশিরভাগ সময় ধরেই নাজুক স্বাস্থ্যের অধিকারী ডপলারের স্বাস্থ্যের অবনতি ঘটে এবং ১৮৫৩ সালে মাত্র ৫০ বছর বয়সে একটি বক্ষ সংক্রমণের কারণে তিনি মৃত্যুবরণ করেন। "Whonamedit – dictionary of medical eponyms"। www.whonamedit.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Christian Doppler | Austrian physicist | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১০।
সুরাট–মালদা টাউন এক্সপ্রেস

১৩৪২৫/১৩৪২৬ সুরাট–মালদা টাউন এক্সপ্রেস হল একটি এক্সপ্রেস ট্রেন, যা গুজরাতের সুরাট ও পশ্চিমবঙ্গের মালদা টাউন এর মধ্যে চলাচল করে। মালদা টাউন থেকে সুরাট পর্যন্ত ১৩৪২৫ নম্বর ট্রেন হিসাবে এবং বিপরীত দিকে ১৩৪২৬ নং ট্রেন হিসাবে গুজরাত, মহারাষ্ট্র, ছত্তিশগড়, ওড়িশা, ঝাড়খণ্ড ও পশ্চিমবঙ্গ রাজ্যে রেল পরিষেবা পরিবেশন করে। ট্রেনটিতে ২২ টি কোচ রয়েছে: ১ টি এসি দ্বিতীয় স্তর ৫ টি এসি তৃতীয় স্তর ৮ টি স্লিপার ক্লাস ৬ টি সাধারণ অরক্ষিত ২ টি আসন সহ লাগেজ রেক ১৩৪২৫ মালদা টাউন-সুরট এক্সপ্রেসটি  ৪০ ঘণ্টা ২০ মিনিটে (৫৩ কিমি/ঘণ্টা) এবং ১৩৪২৬ সুরট-মালদা টাউন এক্সপ্রেস ৪১ ঘণ্টা ৪০ মিনিটে (৫১ কিমি/ঘণ্টা) ২১৩৭ কিমি দূরত্ব অতিক্রম করে। ট্রেনের গড় গতি ৫৫  কিমি/ঘণ্টা (৩৪ মাইল প্রতি ঘণ্টা) এর থেকে কম, ফলে ভারতীয় রেলের নিয়ম অনুসারে ট্রেনটির ভাড়ার মধ্যে সুপারফাস্টের অতিরিক্ত কোনও চার্জ থাকবে না। ট্রেনের গুরুত্বপূর্ণ বিরতি স্থলসমূহ: সুরাট নন্দুরবার জলগাঁও জংশন ভূসাবল জংশন অকোলা জংশন বদনেরা জংশন নাগপুর জংশন দুর্গ জংশন রায়পুর জংশন বিলাসপুর জংশন ঝারসুগুড়া জংশন রাউরকেলা জংশন রাঁচি জংশন বোকারো স্টিল সিটি ধানবাদ জংশন আসানসোল জংশন দুর্গাপুর রামপুরহাট জংশন নিউ ফারাক্কা জংশন মালদা টাউন ট্রেনটি দুর্গাপুরে এক বার বিপরীতমুখী যাত্রা করে। ট্রেনটি তার রেক ১৩৪১৭/১৩৪১৮ নং দিঘা-মালদা টাউন এক্সপ্রের সাথে ভাগ করে নেওয়া। রুটটি সম্পূর্ণ বৈদ্যুতিক, উভয় ট্রেন হাওড়া লোকো শেড ভিত্তিক ডব্লিউএপি-৪ লোকোমোটিভ দ্বারা শুরু থেকে শেষ অবধি চালিত হয়। তাপ্তি গঙ্গা এক্সপ্রেস শ্রমিক এক্সপ্রেস উদ্যোগ কর্মী এক্সপ্রেস "13425/Malda Town - Surat Express"। India Rail Info।  "13426/Surat - Malda Town Express"। India Rail Info।
ফারাহানাজ ফুরুতান

ফারাহানাজ ফুরুতান ( ফার্সি: فرحناز فروتن , জন্ম ৯ আগস্ট ১৯৯২) হলেন একজন আফগান সাংবাদিক এবং নারী অধিকার কর্মী। তিনি মুজাহিদীন আমলে পরিবারের সঙ্গে একসাথে ইরানে চলে গিয়েছিলেন। ফুরুতান ২০০১ সালে আফগানিস্তানে ফিরে এসেছিলেন, তবে তালেবানদের হুমকির তালিকায় অন্তর্ভুক্ত হয়ে ২০২০ সালে আফগানিস্তান ছেড়ে ফ্রান্সে আশ্রয় নিয়েছিলেন। ১৯৯৬ সালে যখন ফারাহনাজ তিন বছর বয়সী ছিলেন এবং তালেবান তাঁর শহর কাবুলে পৌঁছেছিল তখন আফগানিস্তানের গৃহযুদ্ধের কারণে তিনি এবং তাঁর পরিবার ইরানে পাড়ি জমিয়েছিলেন। ফারহানাজ এবং তাঁর বোনদের অভিবাসী বা শরণার্থী অবস্থানের কারণে কর্তৃপক্ষ কর্তৃক তাঁদের কোনও পড়ালেখা করার সুযোগ দেওয়া হয়নি। তিনি অত্যন্ত সীমাবদ্ধ তহবিল, কর্মী এবং সুযোগসুবিধা নিয়ে "সৈয়দ জামালউদ্দিন আফগান" নামে একটি বেসরকারি আফগান স্কুলে প্রথম থেকে চতুর্থ গ্রেড পর্যন্ত পড়ালেখা করতে পেরেছিলেন। Wazhmah Osman (২০২০)। Television and the Afghan Culture Wars: Brought to You by Foreigners, Warlords, and Activists। University of Illinois Press।  Omid, Jawid। "Tale of an Afghan female journalist"। english.sina.com। English Sina। সংগ্রহের তারিখ মার্চ ২৭, ২০১৫।  "'Peace where rights aren't trampled': Afghan women's demands ahead of Taliban talks"। The Guardian। ২০২০-০৮-১৩। সংগ্রহের তারিখ ২০২১-০২-১৩।  Golshiri, Ghazal (২০২১-০১-২৩)। "Farahnaz Forotan, star de la télé afghane contrainte à l'exil"। Le Monde (ফরাসি ভাষায়)। সংগ্রহের তারিখ ২০২১-০২-১৩।  Madanyat, Rahe। "فرح و راه دشوار خبرنگاری"। rahemadanyat.com। بانوان موفق। অক্টোবর ১১, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ১, ২০১৬।  Shuaib, Pary (এপ্রিল ১৬, ২০১৭)। "Farahnaz Forotan: I will never give up on Afghanistan"। Free Women Writers। ৬ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২১।